માણસ સામાજીક પ્રાણી છે એટલે એ અન્ય માણસ સાથે એ સતત કોમ્યુનિકેટ કરતો રહે છે. કોમ્યુનિકેશન મોટે ભાગે શબ્દોથી થતું હોય છે, પરંતુ ક્યારેક એમાં સ્પર્શ જરૂરી બની જાય છે. બે વ્યક્તિઓ વચ્ચેના કોમ્યુનિકેશન માટે સ્પર્શ જરૂરી છે. તમે જ્યારે અન્ય વ્યક્તિ સાથે કોઇ ખાસ વાત કરો, એની સાથે મજાક કરો કે કોઇ લાગણીસભર વાત કરો ત્યારે એને સ્પર્શ કરીને એમ કરતા હોવ છો, કારણ કે સ્પર્શ દ્વારા તમે વધુ સારી રીતે કોમ્યુનિકેટ કરી શકતા હોવ છો. પોતાનાથી નાની ઉંમરની વ્યક્તિ પર હેત વરસાવવા માટે કે પ્રિયજનને પ્રેમનો અહેસાસ અપાવવા માટે પણ સ્પર્શ જરૂર બની જતો હોય છે.